पंचायत मुख्यालयों पर बनाया जाएगा सामुदायिक भवन
हरपंचायत मुख्यालय पर सामुदायिक भवन आवश्यकतानुसार बनाया जाएगा। यह घोषणा विधायक एवं भाजपा जिला अध्यक्ष सुरेश धाकड़ ने ग्रामीण मंडल भैंसरोडगढ़ की बैठक में बुधवार को बाड़ौलिया में की।
बैठक में कार्यकर्ताओं से बिजली, पेयजल एवं अन्य समस्याओं पर चर्चा करते हुए विधायक ने बताया कि जल्दी ही भीलवाड़ा पेयजल योजना से भैंसरोडगढ़, बोराव क्षेत्र के 38 गांवों को पानी देने की योजना का टेंडर जारी हो जाएगा। इस योजना में 50 करोड़ 73 लाख रुपए खर्च होंगे। जावरा, नागणी नहर के लिए मनरेगा से प्रस्ताव लेकर विकास अधिकारी को कार्य कराने के निर्देश दिए गए। नागणी गांव को राजस्व गांव बनाने पर चर्चा हुई। लोगों ने बाड़ौलिया में पानी नहीं होने की शिकायत की। विशिष्ट अतिथि भैंसरोडगढ़ पंचायत समिति प्रधान वीणा दशोरा थी।
बिजली-पेयजल संबंधी समस्याओं पर चर्चा
बैठककी अध्यक्षता मंडल अध्यक्ष जगदीशपुरी गोस्वामी ने की। बैठक में बिजली, पेयजल, संबंधी समस्याओं पर चर्चा की गई। समाधान के लिए अधिकारियों को निर्देश दिए गए। बैठक में कोषाध्यक्ष शांतिलाल लबाना, महामंत्री सुरेश धाकड़, दिनेश जैन, मंडल उपाध्यक्ष अर्जुनसिंह चुंडावत, पंचायत समिति सदस्य बलदेवसिंह गौड़, मंडल प्रतिनिधि सुनील जैन, सरपंच सुरेश लबाना, गोपाल धाकड़, कालीबाई मीणा, बूथ अध्यक्ष मनीष गांधी, कैलाश धाकड़, भंवरलाल धाकड़, मंडल प्रवक्ता शंकरलाल धाकड़, गंगाराम मीणा एवं कार्यकर्ता मौजूद थे।
awa_Deva awa_Deva hin_Deva hin_Deva hin_Deva